**DRUGA NEDELJA PO BOŽIČU, 5. JANUAR 2025**

**Godovi:**

|  |  |  |
| --- | --- | --- |
| **PONEDELJEK**  TOREK  SREDA  ČETRTEK  PETEK  SOBOTA  NEDELJA | **6.1.**  7.1.  8.1.  9.1.  10.1.  11.1.  12.1. | **GOSPODOVO RAZGLAŠENJE ali SVETI TRIJE KRALJI**  **Gašper, Miha, Boltežar, slovesni praznik**  sv. RAJMUND PENJAFORTSKI, duhovnik  sv. PETER TOMAŽ, duhovnik  sv. ANDREJ CORSINI, škof  sv. GREGOR iz NISE, škof  sv. PAVLIN OGLEJSKI, škof  sv. TATJANA, mučenka |

**Danes teden: JEZUSOV KRST, praznik**

V ponedeljek obhajamo še tretjega od božičnih praznikov, praznik Gospodovega razglašenja. Evangeljski utrinek na praznik: Zdavnaj pred Kraljevim rojstvom so krenili na pot, dediči prastarih prerokb. Ne upam si reči, da njihovi poganski očetje in učitelji sploh niso poznali Gospoda – iskrenim iskalcem je dal izbrati dovolj zrnc resnice, da so ga našli. Slutili so o njem, da je luč, svetla zvezda v noči. Vedeli so, da je več kot kralj; tvegali so nepredvidljivo potovanje, da bi se poklonili dojenčku...

Domnevam: vendarle so pričakovali palačo z vsem bliščem, ki ji pripada. Zato me močno gane njihov prihod na pastirske poljane. Zaupanje zvezdi, četudi je kazala nepričakovano pot. Silno veselje ob srečanju z resnico. Najbolj pa vera, ki ne posluša tisoč dvomov, ampak samo pade na kolena in odpre srce svojemu Gospodu.

**Danes zvečer je tretji sveti večer. Po stari krščanski navadi pokropite in pokadite svoje domove in molite rožne vence.**

**Na paznik Svetih Treh Kraljev je romarski shod s sveto mašo ob 10. uri. Po maši je darovanje za cerkvene potrebe.**

**Otroci prinesite v cerkev k jaslicam svoje šparovčke »otroci za otroke«, v katere ste v adventnem času zbirali svoje denarne darove do naslednje nedelje.**

**V soboto je spet reden verouk po božično - novoletnih praznikih.**

**Iskrena zahvala sosedom pokojne Majde Petrovčič, ki ste ob njeni smrti za cerkev darovali 150€.**

Svete maše:

**NEDELJA, 5. 1. ob 9 h + Majda Petrovčič, 8 dan, Hleviše 8**

**SV. TRIJE KRALJI, 6. 1. ob 10 h v zahvalo svetim Trem Kraljem in za zdravje**

**SOBOTA, 11. 1. ob 9 h za zdravje, Lavrovec**

**NEDELJA 12. 1. ob 9 h + Justina Trček, obletna, Račeva**